CELEX: 32014R1249
Language: hr
Date: 2014-11-21 00:00:00
Title: Provedbena uredba Komisije (EU) br. 1249/2014 оd 21. studenoga 2014. o odobrenju inozitola kao dodatka hrani za ribe i rakove  Tekst značajan za EGP

22.11.2014   
            
            
               HR
            
            
               Službeni list Europske unije
            
            
               L 335/7
            
         PROVEDBENA UREDBA KOMISIJE (EU) br. 1249/2014
   оd 21. studenoga 2014.
   o odobrenju inozitola kao dodatka hrani za ribe i rakove
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja. Člankom 10. te Uredbe predviđa se ponovna ocjena dodataka odobrenih u skladu s Direktivom Vijeća 70/524/EEZ (2).
            
         
               (2)
            
            
               U skladu s Direktivom 70/524/EEZ inozitol je odobren bez vremenskog ograničenja kao dodatak hrani za sve vrste životinja kao dio skupine „Vitamini, provitamini i kemijski točno definirane tvari sličnog učinka”. Ta je tvar nakon toga unesena u registar dodataka hrani za životinje Zajednice kao postojeći proizvod u skladu s člankom 10. stavkom 1. Uredbe (EZ) br. 1831/2003.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu ocjenu inozitola kao dodatka hrani za ribe, rakove, mačke i pse. Podnositelj zahtjeva zatražio je da se taj dodatak razvrsta u kategoriju dodataka „nutritivni dodaci”. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska agencija za sigurnost hrane (dalje u tekstu: „Agencija”) u svojem je mišljenju od 9. travnja 2014. (3) zaključila da inozitol u predloženim uvjetima uporabe u hrani za životinje nema negativan učinak na zdravlje životinja, zdravlje ljudi ili na okoliš. Agencija je zaključila i da se inozitol može smatrati učinkovitim izvorom nužnih mikronutrijenata za ribe i rakove. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodataka hrani za životinje koje je dostavio referentni laboratorij osnovan Uredbom (EZ) br. 1831/2003.
            
         
               (5)
            
            
               Ocjenom inozitola utvrdilo se da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim treba odobriti uporabu tog dodatka kako je naveden u Prilogu ovoj Uredbi.
            
         
               (6)
            
            
               Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je omogućiti prijelazno razdoblje kako bi se potrošile postojeće zalihe dodatka te premiksa i krmnih smjesa koje ih sadržavaju, kako je odobreno Direktivom 70/524/EEZ.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Tvar navedena u Prilogu, koja pripada kategoriji dodataka „nutritivni dodaci” i funkcionalnoj skupini „vitamini, provitamini i kemijski točno definirane tvari sličnog učinka” odobrava se kao dodatak u hranidbi životinja pod uvjetima utvrđenima u Prilogu.
   Članak 2.
   Tvar navedena u Prilogu i hrana za životinje koja tu tvar sadržava, a koja je proizvedena i označena prije 12. lipnja 2015. u skladu s pravilima primjenjivima prije 12. prosinca 2014., mogu se nastaviti stavljati na tržište i upotrebljavati dok se ne potroše postojeće zalihe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. studenoga 2014.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 268, 18.10.2003., str. 29.
   
   
      (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).
   
      (3)  EFSA Journal 2014.; 12(5):3671.
   
      PRILOG
      
                  Identifi-kacijski broj dodatka
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Datum isteka valjanosti odobrenja
               
            
                  mg aktivne tvari/kg potpune krmne smjese s udjelom vlage od 12
               
            
                  
                     Nutritivni dodaci: vitamini, provitamini i kemijski točno definirane tvari sličnog učinka
                  
               
            
                  3a900
               
               
                  Inozitol
               
               
                  
                     Sastav dodatka hrani za životinje
                  
                  Inozitol
                  
                     Karakteristike aktivne tvari
                  
                  Inozitol
                  Kemijska formula: C6H12O6
                  
                  CAS br.: 87-89-8
                  Inozitol, u krutom obliku, proizveden kemijskom sintezom.
                  Kriteriji čistoće: min. 97 %.
                  
                     Analitičke metode
                      (1)
                  
                  Za identifikaciju inozitola u dodatku hrani za životinje: tekućinska kromatografija i infracrvena apsorpcijska spektrometrija (Ph. Eur. 01/2008:1805).
                  Za kvantifikaciju inozitola u dodatku hrani za životinje, premiksima i krmnim smjesama: analiza mikrobiološke aktivnosti.
               
               
                  Ribe i rakovi
               
               
                  —
               
               
                  —
               
               
                  —
               
               
                  
                              1.
                           
                           
                              U uputama za uporabu dodataka i premiksa potrebno je navesti uvjete skladištenja i stabilnosti.
                           
                        
                              2.
                           
                           
                              Zbog sigurnosnih razloga pri rukovanju treba osigurati zaštitu dišnih organa te nositi zaštitne naočale i rukavice.
                           
                        
               
                  12. prosinca 2024.
               
            
         (1)  Detalji analitičkih metoda dostupni su na sljedećoj adresi Referentnog laboratorija Zajednice: https://ec.europa.eu/jrc/en/eurl/feed-additives/evaluation-reports